Ludwig Braunfels

Ludwig BRAUNFELS (ĝis 1835 Lazarus; naskiĝinta la  en Frankfurto ĉe Majno, mortinta samloke la ) estis germana filozofo, tradukisto kaj juristo. Edzigis lin en 1852 Fanny Hochstädter kaj en 1866 en Quedlinburg Helene Spohr (kiu naskis du filojn kaj fu filinojn). Anis li ĉe Maikäferbund.
Vito
Studis Braunfeld en Heidelberg filozofion kaj filologion, en Bonn jursciencojn. Por la gazeto "Frankfurter Zeitung" skribis li multajn politikajn artikolojn, por "Frankfurter Museum" (eldonis Theodor Creizenach kaj Otto Müller) teatro-kritikojn (1855/57). Lia dramo Agnes havis sian premieron Frankfurte. La kanton de la Nibelungoj li tradukis en la novaltgermanan eldonante ĝin kun tekstkritiko kaj komento kaj vortareto (1846). Krome tradukis li aĵojn de François Ponsard kaj Théodore de Banville. 

Specialan emon li havis por la hispana literaturo. Li tradukis kaj prilaboris dramojn (Dramen aus und nach dem Spanischen, 1856) kaj germanigis romancojn kaj lirikajn poemojn. Poste li tute dediĉis sin al Donkiĥoto. Ĉi-koncerne planis li kompletan tekstkritikan eldonon kun lingva komento, traduko kaj enhava komento. Finiĝis 15 presitaj paperfolioj, kun kvin ĉapitroj de la unua parto.

Kiam la rapida realigo evidentiĝis nefarebla, Braunfels almenaŭ finis la tradukon eldonotan en 1883 (kun notoj; (Stuttgart 1905). Temis pri filologia kaj lingva elstaraĵo. Pri Donkiĥoto li eĉ elfaris specialan bibliotekon akurate katalogitan. Heredis ĝin postmorte la Ŝtata Biblioteko de Berlino. La registaro de Hispanujo honore nomumis lin konsulo hispanuja en Frankfurto.

Aliaj verkoj
Die Mainufer und ihre nächsten Umgebungen
Kritischer Versuch über den Roman "Amadís von Gallien", 1876

Fonto
Hans Rheinfelder: "Braunfels, Ludwig" - ĉe: Neue Deutsche Biographie 2 (1955), p. 559-560

Eksteraj ligiloj
informoj ĉe Heslanda Biografio
detaloj privivaj ĉe RPPD

kategorio:Naskiĝintoj en 1810
kategorio:Mortintoj en 1885
kategorio:Germanaj filologoj
kategorio:Germanaj juristoj
kategorio:Tradukistoj el la hispana lingvo
kategorio:Tradukistoj el la franca lingvo
kategorio:Donkiĥoto
kategorio:Germanaj ĵurnalistoj